Ο **Χρήστος Καρακέπελης** (Σέρρες, 1962) είναι Έλληνας σκηνοθέτης του κινηματογράφου και της τηλεόρασης.

Σπούδασε κοινωνικές επιστήμες στο Πάντειο Πανεπιστήμιο και σκηνοθεσία κινηματογράφου στη σχολή Σταυράκου.Αμέσως μετά τις σπουδές του, από το 1989 και για 6 χρόνια εντάχθηκε στο δυναμικό της εταιρείας Stefi συμμετέχοντας σε όλο το φάσμα των παραγωγών της για τη διαφήμιση, την τηλεόραση και το σινεμά. 
Σκηνοθέτησε δύο ταινίες μικρού μήκους ενώ έχει δουλέψει στη διαφήμιση για πολλά χρόνια σκηνοθετώντας διαφημιστικά. Έχει γράψει σενάρια για ντοκιμαντέρ και σκηνοθέτησε σειρές ντοκιμαντέρ για την τηλεόραση.
Το 2000 ολοκλήρωσε την πρώτη του ταινία μεγάλου μήκους *«Το σπίτι του Κάιν»*. Το καλοκαίρι του 2007 ξεκίνησε τα γυρίσματα της νέας του ταινίας *«Πρώτη ύλη»*. Η "Πρώτη Ύλη" ολοκληρώθηκε το 2011 και προβλήθηκε σε πολλά φεστιβάλ. Πρεμιέρα στις αίθουσες έκανε το Μάρτιο του 2012

**Ενδεικτική Φιλμογραφία**

*Κινηματογράφος:*

"Πρώτη Ύλη", ντοκιμαντέρ παραγωγής 2011 

"Το σπίτι του Κάιν", ντοκιμαντέρ παραγωγής 2001

*Τηλεόραση:*

α. για τον τηλεοπτικό σταθμό ΣΚΑΪ

Ως συνεργάτης του ΣΚΑΪ από το 2006 έως το 2014  σκηνοθέτησε θεματικά ντοκιμαντέρ ή σειρές ντοκιμαντέρ με θεματικό άξονα τις  παγκόσμιες  πολιτικές και κοινωνικές εξελίξεις στην αιχμή της  διεθνούς  επικαιρότητας. 
*«Λίβανος – Η εμπόλεμη Ριβιέρα»*

*«Ιράν –Το τελευταίο οχυρό»*

*«Αφγανιστάν – Το ταξίδι της επιστροφής»*

«Κίνα- Το ξύπνημα του Δράκου»

Τη σειρά εκπομπών – ντοκιμαντέρ  «Ιnfo War» του Άρη Χατζηστεφάνου με ενδεικτικά επεισόδια:

*« Ελέω Θεού Προεδρία-Τα μπλουζ της σκόνης»*
Μια έρευνα για το ρόλο της θρησκείας στην εκλογή προέδρου στις Η.Π.Α και ένα παράλληλο οδοιπορικό στην τύχη των κοινωνικά απροστάτευτων πολιτών της υπερδύναμης που, από τα «Σταφύλια της Οργής» ως τον τυφώνα Κατρίνα, μαρτυρούν το σκοτεινό πρόσωπο της Αμερικής

*«Πεθαίνοντας στην Παλαιστίνη»*  
Ένα χρονικό της καθημερινής ζωής στα  κατεχόμενα

*«Η Δημοκρατία της μπανάνας»*  
Οι δικτατορίες στις χώρες της Λατινικής Αμερικής 

*«Μικρά Πραξικοπήματα μεταξύ φίλων»*  
Η εφαρμοσμένη πολιτική στην περίπτωση Πακιστάν

*«Στη χώρα των κοινών ανθρώπων»* 
Ο ταξικός τουρισμός στη Γηραιά Αλβιόνα

*Μέρος Πρώτο: Η Μηχανή Του Τρόμου*

Παρακολουθούμε το ρόλο των διεθνών μέσων ενημέρωσης στη δημιουργία 
συναισθημάτων φόβου στον πληθυσμό. Τους ψεύτικους συναγερμούς ασφαλείας 
και τους ανύπαρκτους κίνδυνους που προβάλλονται από τηλεοπτικά δίκτυα 
αλλά και κυβερνήσεις της Δύσης σε ένα σκηνικό διαρκούς τρομολαγνίας.

*Μέρος Δεύτερο: ΜΑΤ .. Σε Πέντε Τραγούδια*

Η στρατιωτικοποιήση των 
δυνάμεων ασφαλείας και οι νέες τεχνικές της αστυνομίας στις δυτικές 
μητροπόλεις. Με τη βοήθεια πέντε τραγουδιών, από τη ροκ και χιπ-χοπ 
σκηνή των ΗΠΑ και της Ευρώπης, το "Infowar" παρακολουθεί αντίστοιχες 
ιστορίες αστυνομικής βαναυσότητας που σημάδεψαν αυτόν και τον 
προηγούμενο αιώνα. Αναλύσεις και σχόλια στοχαστών και καλλιτεχνών όπως ο
Γκι Ντεμπόρ, ο Μάνος Χατζιδάκις ή ο Ματιέ Κασοβίτς εμπλέκονται με 
ηλεκτρικές κιθάρες για να περιγράψουν την μετεξέλιξη των αστυνομικών 
δυνάμεων από το Λος Άντζελες και τη Γένοβα μέχρι τα προάστια του 
Παρισιού.

Το
ντοκιμαντέρ της σειράς «Μεγάλοι
Έλληνες», 

*«Περικλής»*

3
ντοκιμαντέρ-πορτρέτα για τη σειρά«Έλληνες του πνεύματος»

*"Βασίλης*
Τσιτσάνης"

*"Οδυσσέας*
Ελύτης"



"Μίκης
Θεοδωράκης" 

www.youtube.com/watch?v=qw5qMgr50cw

Τη
σειρά «Οι Μάχες των Ελλήνων» 

Σειρά 6 επεισοδίων
με θέμα τη σύγχρονη ελληνική ιστορία
από τους Βαλκανικούς έως την ένταξη της Ελλάδας στην Ε.Ε , σε παρουσίαση Τάσου
Τέλογλου.

*επεισοδιο*
1 : "Από τον ελληνοτουρκικό πόλεμο του 1897 μέχρι και τους δύο Βαλκανικούς
πολέμους"

*επεισοδιο 2  : "Από τον Α΄ Παγκόσμιο Πόλεμο στην*
Μικρασιατική καταστροφή"

*επεισοδιο 3  : "Μεσοπόλεμος"*

*επεισοδιο 4: "Β' Παγκόσμιος Πόλεμος"* 

*επεισοδιο 5: "Κατοχή και Αντίσταση'*

*επεισοδιο 6: Εμφύλιος, ψυχρός πόλεμος, δικτατορία..*
Εισβολή στην Κύπρο, Πολυτεχνείο.. Μεταπολίτευση, συνθήκη της ένταξης στην ΕΟΚ...

  

β. για άλλους τηλεοπτικούς σταθμούς  
     
  

*Η παραβατικότητα στον ελληνικό κινηματογράφο* (2009/ παραγωγός Περίπλους για το Prisma/ dur:55΄)  

Στα πλαίσια της σειράς ντοκιμαντέρ *«Η κρυμμένη εικόνα»*, ένα τηλεοπτικό δοκίμιο που εμβαθύνει στο corpus της ελληνικής κινηματογραφικής παραγωγής και με αφετηρία συγκεκριμένες ταινίες εξετάζει την εξέλιξη των αντιλήψεων της ελληνικής κοινωνίας και των δημιουργών της γύρω από το τι είναι ή τι νοείται ως έγκλημα. 

*Οι κρατικοί Θεσμοί στον ελληνικό κινηματογράφο* (2009/ παραγωγός Περίπλους για το Prisma / dur:55΄)

Στα πλαίσια της σειράς ντοκιμαντέρ *«Η κρυμμένη εικόνα»*, ένα τηλεοπτικό δοκίμιο που ανιχνεύει το πρόσωπο του ελληνικού κράτους και των θεσμών του έτσι όπως αυτό καταγράφεται στην κινηματογραφική παραγωγή των τελευταίων 50 χρόνων. 

*Λευτέρης Ξανθόπουλος* (2009/ παραγωγός Περίπλους για το Prisma / dur:55΄)

Στα πλαίσια της σειράς ντοκιμαντέρ *«Τοπία της Σιωπής»*, η ανθρωπογεωγραφία των ηρώων του σκηνοθέτη Λευτέρη Ξανθόπουλου έτσι όπως εκφράζεται μέσα από ντοκιμαντέρ και ταινίες μυθοπλασίας του Έλληνα δημιουργού και συνομιλεί με την σύγχρονη ελληνική ιστορία.

2004: *«Τόσο μακριά...τόσο κοντά»* http://www.dailymotion.com/video/xx2h3b\_%CE%B4%CF%85%CF%83%CF%80%CF%81%CF%8C%CF%83%CE%B9%CF%84%CE%B1-%CF%83%CF%87%CE%BF%CE%BB%CE%B5%CE%AF%CE%B1\_shortfilms#from=embediframe Χειμώνας με τα παιδιά ενός ορεινού απομονωμένου χωριού.    

2001:  *«Υπό το κράτος του κράτους»*

*Η ιστορία των δημοσίων υπαλλήλων στην Ελλάδα*   

1998: *«Γράμματα από το Νυχτερινό»* 
Η καθημερινότητα και τα όνειρα των εργαζόμενων μαθητών στα  νυχτερινά σχολεία.  

1998: *«Σαν Παραμύθι στις Πυλές»*
Ένας πείραμα κοινοτικής ζωής σ’ ένα ακριτικό χωριό της νησιωτικής Ελλάδας, στις Πυλές της Καρπάθου. 

1993-94 : *«Επαγγέλματα που χάνονται»* 
Η σειρά των ντοκιμαντέρ ακολουθεί τα τελευταία ίχνη κάποιων παραδοσιακών επαγγελμάτων που τότε τουλάχιστον επιβίωναν  στα ορεινά χωριά της Ηπείρου και της Μακεδονίας.

1991: *«Γνωρίζοντας την Ελλάδα»* σειρά 20 ημίωρων ντοκιμαντέρ για την RAI 

1987: Γράφει το σενάριο για το πορτρέτο του λογοτέχνη Γιώργου Χειμωνά στη σειρά  *«Λογοτεχνικά Πορτρέτα»*  της ΕΤ1.

**Διδασκαλία**

  

Εθνικό Καποδιστριακό Πανεπιστήμιο Αθηνών - Τμήμα Μέσων Μαζικής Ενημέρωσης 
Ακαδημαϊκό έτος : 2013-2014 
Διδασκαλία ντοκιμαντέρ σε μεταπτυχιακούς φοιτητές και επίβλεψη της παραγωγής και ολοκλήρωσης διπλωματικών ταινιών. 

Exile room / 2014

Διδασκαλία σκηνοθεσίας ντοκιμαντέρ, υποστήριξη συγγραφής σεναρίου & επίβλεψη της παραγωγής από το γύρισμα έως το μοντάζ στο τελικό τρίμηνο ετήσιου workshop από θεωρητικούς και επαγγελματίες του είδους.

Κέντρο Ελέγχου Τηλεοράσεων 2014-2015
6μηνο εργαστήριo ντοκιμαντέρ με θεματικό άξονα την «οικογένεια» και στόχο τον πειραματισμό πάνω στην γραφή του δημιουργικού ντοκιμαντέρ.  

**Εξωτερικοί σύνδεσμοι**